АҞӘА, жәабран 23- Sputnik. Аԥсны атуризм аминистрра асаит аҿы акадртә резерв абаза аԥҵара хацыркуп ҳәа аанацҳауеит аусбарҭа апресс-маҵзура.
Акадртә резерв аԥҵара хықәкны иамоуп атуризм аусхк еиуеиԥшым ахырхарҭақәа рҟны зыквалификациа ҳараку акадырқәа ралкаараа, амаҵзурақәа рыҟаҵараз, амаҵ аура, ахаҭабзиареи арҿиареи аизырҳара. Уи адагьы иаҭаху аҟазауаҩ иԥшаараан аинформациатә цхыраара акырӡа ихәарҭоуп ҳәа иршьоит аминистрраҿы.
Акадртә резерв абаза иаанарԥшуеит атуризм аганахь ала аҵара ҷыда змоу, абри аусхк аҟны азанааҭтә ԥышәа змоу, аха аусурҭақәа ззымԥшаац ауааԥсыра рсиа.
"Ҳақәгәыӷуеит ари аҿыцра атуризм аусхк аҟны адырреи аԥышәеи змоу, аусураҿы хра змазарц зылшои аус зуеии ирыхәырҭахап ҳәа. Абри алагьы "аџьармыкьа ахсаала" шьақәнаргылоит ҳәа", - рҳәоит аусбарҭаҿы.
Иара убас шәаԥхьар ҟалоит:
- Урыстәылатәи аҵараиурҭа азыхиоуп атуризм аганахьала аԥснытәи абитуриентцәа рыдкылара
-
Делба Ростуризм аделегациеи иареи атуристтә усхкы арҿиара азҵаарақәа ирылацәажәеит
-